en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu en pt gu en gu en gu gu gu gu gu en gu en gu gu gu gu gu en gu gu en gu gu gu gu en gu gu en gu gu gu gu gu en gu gu gu gu gu gu gu en gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Pakistani spy who involved in kidnapping of Jadhav, missing from Nepal
પાકિસ્તાની જાસૂસ હબીબના ગુમ થવા સાથે કુલભૂષણની ફાંસીનો શું છે સંબંધ?
divyabhaskar.com | Apr 13, 2017, 15:01 PM IST
નેશનલ ડેસ્ક. શું નેપાળમાં ભારતીય સરહદની પાસે પાકિસ્તાની આર્મીના નિવૃત્ત અધિકારીના ગુમ થવાનો મામલો કુલભૂષણ જાધવને પાકિસ્તાનમાં આપવામાં આવેલી ફાંસીની સાથે જોડાયેલો છે? જાધવને ફાંસીની સજા સંભળાવવાના એલાનના થોડા દિવસ પહેલા પાકિસ્તાની આર્મીના નિવૃત્ત લેફ્ટનન્ટ કર્નલ મુહમ્મદ હબીબ ગુમ થયા હોવાના અહેવાલ પાક મીડિયામાં આવ્યા હતા. ભારત અને પાકિસ્તાન, બંને દેશોના મીડિયાએ બંને ઘટનાઓનો એકબીજા સાથે લિંક હોવાની આશંકા વ્યક્ત કરી છે. તેનું એક કારણ એવું માનવામાં આવે છે કે જાધવને કિડનેપ કરવા પાછળ ગુમ થયેલા હબીબની જ મહત્વપૂર્ણ ભૂમિકા હતી.
કુલભૂષણને કિડનેપ કરવામાં હબીબ જહીરની શું હતી ભૂમિકા?
- હબીબ વર્ષ 2014માં પાક આર્મીમાંથી નિવૃત્ત થયો હતો. નિવૃત્ત થયા બાદ હબીબ પાકિસ્તાની ઇન્ટેલિજન્સ એજન્સી ISI માટે છૂપી રીતે કામ કરતો હતો.
- હબીબે 2015માં જાધવને પોતાના પરિવાર સાથે વાત કરતો સાંભળ્યો હતો અને ત્યારબાદ તેનો પીછો કરવા લાગ્યો હતો.
- એક ભારતીય અધિકારીએ જણાવ્યું હતું કે, જાધવની પાસે હુસૈન મુબારક પટેલ નામથી ઇશ્યૂ કરેલો ભારતીય પાસપોર્ટ હતો જેનાથી તે ઈરાનમાં પોતાનો વ્યવસાય કરતો હતો.
- પાકિસ્તાનીઓને તેને પોતાના પરિવાર સાથે મરાઠીમાં વાત કરતો સાંભળ્યો હતો. હબીબ જાદવનો પીછો કરવો લાગ્યો હતો.
- પાકિસ્તાને છટકું ગોઠવ્યું અને માર્ચ 2016માં જાધવને કિડનેપ કરી લીધો.
શું ‘મોટી માછલી’ને પકડવાની લાલચમાં નેપાળ પહોંચ્યો પાકિસ્તાની જાસૂસ હબીબ?
- સૂત્રો મુજબ હબીબને નેપાળમાં એક ‘મોટી માછલી’ ફસાવવાની લાલચ આપીને બોલાવવામાં આવ્યો હતો.
- જે વ્યક્તિએ હબીબને આ સૂચના આપી તેણે બ્રિટનના ફોન નંબરથી તેને એક જાસૂસ વિશે જાણકારી આપી. તેણે હબીબ સાથે ઓમાનમાં એક-બે વાર મુલાકાત પણ કરી હતી.
- હબીબ ઓમાનમાં 2 એપ્રિલે પહોંચ્યો અને બીજા દિવસે તે કાઠમંડુ પહોચ્યો હતો.
- નેપાળના ભૈરવામાં તેને એક સિમ કાર્ડ આપવામાં આવ્યું. તેને કહેવામાં આવ્યું કે આ સિમ કાર્ડથી તે વ્યક્તિ સાથે સંપર્ક કરી શકે છે.
- ત્યારબાદ તેને સરહદની પાસે લુંબિની બોલાવવામાં આવ્યો જ્યાંથી તે ગુમ થઈ ગયો.
આગળની સ્લાઈડ્સમાં વાંચો, કોણ છે નિવૃત્ત લેફ્ટનન્ટ કર્નલ હબીબ અને નેપાળ શા માટે ગયો હતો? પાકિસ્તાન અને હબીબના પરિવારને શું છે આશંકા? શું હબીબના ગુમ થવાના અહેવાલ બાદ પાકે ઉતાવળમાં જાધવને કરી ફાંસીની સજા?
કોણ છે નિવૃત્ત લેફ્ટનન્ટ કર્નલ હબીબ અને નેપાળ શા માટે ગયો હતો?
- સૂત્રો મુજબ, આર્મીમાંથી નિવૃત્ત થયા બાદ તે પાકિસ્તાની ઇન્ટેલિજન્સ એજન્સી ISI માટે કામ કરવા લાગ્યો. હબીબ ISIના ઇન્ટેલિજન્સ ઓપરેશન્સને અંજામ આપતો હતો.
- પાકિસ્તાની મીડિયાના અહેવાલો મુજબ, હબીબ વિશે 6 એપ્રિલથી કોઈ જાણકારી નથી મળી રહી. હબીબે ગુરુવાર બપોરે છેલ્લીવાર પોતાના પરિવાર સાથે સંપર્ક કર્યો હતો અને ત્યારબાદથી જ તેનો ફોન નથી લાગી રહ્યો.
- હબીબના પરિવારનો દાવો છેકે હબીબ 5 એપ્રિલના રોજ નોકરી માટેનો ઇન્ટરવ્યૂ આપવા નેપાળ ગયો હતો અને ત્યારબાદ લુંબિનીમાં, ભારતીય સરહદથી 6 કિલોમીટર દૂરથી ગુમ થયો હતો.
- જ્યારે હબીબના ગુમ થવાના અહેવાલ પાકિસ્તાની મીડિયાને મળ્યા તો તેઓએ તેની પાછળ ઈન્ડિયન ઇન્ટેલિજન્સ એજન્સીઓનો હાથ હોવાનું કહ્યું. એક પાકિસ્તાની અખબારે પોતાના અહેવાલમાં આશંકા વ્યક્ત કરી કે હબીબના ગાયબ થવા પાછળ RAWનો હાથ હોઈ શકે છે.
આગળની સ્લાઈડમાં વાંચો, પાકિસ્તાન અને હબીબના પરિવારને શું છે આશંકા?
પાકિસ્તાન અને હબીબના પરિવારને શું છે આશંકા?
- એક અંગ્રેજી અખબારના અહેવાલ મુજબ, પાકિસ્તાનને લાગે છે કે ઈન્ડિયન ઇન્ટેલિજન્સ એજન્સીઓએ હબીબને પોતાની જાળમાં ફસાવ્યો અને પછી તેને કસ્ટડીમાં લઈ લીધો.
- એવી આશંકા પણ છે કે ભારત-નેપાળ સરહદ પર સ્થિત રાજ્યોમાં નિશાન બનાવનારી આતંકવાદી સંગઠનોની સક્રિયતા પાછળ હબીબની મહત્વપૂર્ણ ભૂમિકા હતી.
- પાકિસ્તાની મીડિયા સાથેની વાતચીતમાં હબીબના પરિવારે પણ આશંકા વ્યક્ત કરી કે તેના ગાયબ થવા પાછળ કોઈ દુશ્મન દેશની ઇન્ટેલિજન્સ એજન્સીનો હાથ છે.
- ન્યૂઝ એજન્સી પીટીઆઈએ પોતાના રિપોર્ટમાં સોમવારે જણાવ્યું કે હબીબના દીકરા સાદે રાવલપિંડીની પાસે સ્થિત રાવત પોલીસ સ્ટેશનમાં પોતાના પિતા ગુમ થયા હોવાનો રિપોર્ટ નોંધાવ્યો છે.
- પોતાની ફરિયાદમાં સાદે દાવો કર્યો છે કે નેપાળમાં હબીબની મુલાકાત કોઈ જાવેદ અંસારી નામના શખ્સ સાથે થઈ અને તે જ હબીબને લુંબિની લઈને ગયો હતો.
આગળની સ્લાઈડમાં વાંચો, હબીબના ગુમ થવાના અહેવાલ બાદ પાકે ઉતાવળમાં જાધવને કરી ફાંસીની સજા..
હબીબના ગુમ થવાના અહેવાલ બાદ પાકે ઉતાવળમાં જાધવને કરી ફાંસીની સજા
- એક અંગ્રેજી અખબારે પોતાના અહેવાલમાં જણાવ્યું કે હબીબ પાકિસ્તાનની એ વિશેષ ટીમનો ભાગ હતો જેણે માર્ચ 2016માં ઈન્ડિયન નેવીના પૂર્વ અધિકારી કુલભૂષણ જાધવને કિડનેપ કર્યા હતા.
- સૂત્રોનું કહેવું છે કે ઈન્ડિયન ઇન્ટેલિજન્સ એજન્સીઓ લાંબા સમયથી હબીબની શોધમાં જ હતા. હબીબ છેલ્લીવાર નેપાળની પાસે આવેલી ભારતીય સરહદની પાસે લુંબિનીમાં જોવા મળ્યો હતો.
- હવે બંને દેશોનું મીડિયા આશંકા વ્યક્ત કરી રહ્યું છે કે હબીબનું ગુમ થવું અને જાધવને ફાંસીની સજા ફટકારવાની વચ્ચે કંઈક સંબંધ છે.
- કહેવામાં આવી રહ્યું છે કે જ્યારે પાકિસ્તાનને એ વાતની ખબર પડી કે હબીબ ઇન્ડિયન એજન્સીઓની કસ્ટડીમાં છે, ત્યારબાદ જ ઉતાવળમાં જાધવને ફાંસીની સજા આપવાનું એલાન કરી દીધું.
આગળની સ્લાઈડમાં વાંચો, કોણ છે નિવૃત્ત લેફ્ટનન્ટ કર્નલ હબીબ અને નેપાળ શા માટે ગયો હતો?
આગળની સ્લાઈડમાં વાંચો,“જાધવની ફાંસીની સજા સાંભળીને ભારત ગુસ્સામાં કરી દેશે હબીબને પકડવાની જાહેરાત’...
“જાધવની ફાંસીની સજા સાંભળીને ભારત ગુસ્સામાં કરી દેશે હબીબને પકડવાની જાહેરાત’
- ભારતીય સમાચાર એજન્સી માટે પાકિસ્તાનમાં રિપોર્ટિંગ કરી ચૂકેલા રિજાઉલ હસન લશ્કરે કહ્યું હતું કે, ભારતે નેવીના પૂર્વ અધિકારી જાધવ પર લાગેલા જાસૂસીના આરોપોને નકારી કાઢ્યા હતા.
- શું જાધવને ફટકારાયેલી ફાંસીની સજા અને પાકિસ્તાનના નિવૃત્ત આર્મી અધિકારીનું નેપાળમાં થયેલું કિડનેપિંગનો મામલો એકબીજા સાથે જોડાયેલા છે? જો એવું હોય તો આ નિર્ણય દૂરંદેશીભર્યો નથી લાગતો.
- કેટલાક મીડિયા રિપોર્ટ્સ મુજબ, ભારતને લાગે છે કે પાકિસ્તાને જાધવને ઉતાવળમાં સજા એટલા માટે સંભળાવી કે ભારત દબાણમાં પ્રતિક્રિયા કરતા હબીબને લઈને પોતાની કાર્યવાહીને જાહેરમાં એલાન કરી દેશે.
- બીજી તરફ પાકિસ્તાનનું માનવું છે કે ભારતે જાધવને ફટકારવામાં આવેલી સજાનું અનુમાન પહેલાથી લગાવી દીધું હતું અને તેના કારણે પાકિસ્તાનના એક અધિકારીને પકડ્યો જેથી હબીબના બદલે જાધવને મુક્ત કરાવવાને લઈને સોદાબાજી કરી શકે.
- આ પહેલા, પાકિસ્તાની મીડિયા ગ્રુપ્સ અને સોશિયલ મીડિયા એકાઉન્ટ્સ દ્વાર દાવા કરવામાં આવ્યા હતા  કે પાક અધિકારીનું ગુમ થવા પાછળ ઈન્ડિયન ઇન્ટેલિજન્સ એજન્સી RAWનો હાથ છે.
(In Depth Gujarati News) સાથે જોડાયેલા અન્ય (National Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Pakistani spy who involved in kidnapping of Jadhav, missing from Nepal
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.